WandaVision

**WandaVision** este o miniserie americană creată de Jac Schaeffer pentru serviciul de streaming Disney+, bazată pe benzile desenate Marvel, și are în prim plan personajele Wanda Maximoff/Vrăjitoarea Stacojie și Vision. Este primul serial TV în **Universul Cinematografic Marvel** (MCU) produs de Marvel Studios, și împarte continuitatea cu filmele din franciză, evenimentele având loc după *Răzbunătorii: Sfârșitul Jocului* (2019). Povestea îi urmărește pe Wanda Maximoff și Vision trăind o viață suburbană idilică în orășelul Westview, New Jersey, până când realitatea lor începe să treacă prin diferite decenii de sitcom-uri și tropi ai televiziunii. Schaeffer a servit drept scenaristul principal pentru serialul regizat de Matt Shakman.

Elizabeth Olsen și Paul Bettany revin în rolurile lor respective drept Maximoff și Vision din seria de filme, acompaniați în distribuție de Debra Jo Rupp, Fred Melamed, Kathryn Hahn, Teyonah Parris, Randall Park, Kat Dennings, și Evan Peters. Până în septembrie 2018, Marvel Studios dezvolta un număr de serii limitate pentru Disney+ cu personaje secundare din MCU precum Maximoff și Vision, cu Olsen și Bettany revenind. Schaeffer a fost angajat în ianuarie 2019, serialul fiind anunțat oficial în aprilie a aceluiași an, iar Shakman alăturându-se în August. Producția a folosit platouri, costume și efecte potrivite erelor pentru a recrea diferitele stiluri de sitcom-uri la care face referire serialul. Filmările au început în Atlanta, Georgia în noiembrie 2019, înainte ca producția să se oprească în martie 2020 din cauza pandemiei de COVID-19. Filmările au reînceput în Los Angeles în septembrie 2020 și s-au încheiat în acea noiembrie.

*WandaVision* a avut premiera cu două episoade pe 15 ianuarie 2021 și a continuat timp de 9 episoade, concluzia având premiera pe 5 martie 2020. Este primul serial, și începtul, din Faza a Patra din MCU. Serialul a fost lăudat de critici pentru referințele sitcom-urilor trecute și pentru perfomanțele distribuției, mai ales cele ale lui Olsen, Bettany și Hahn, însă finalul serialului a fost criticat. A fost foarte discutată și analizată de fani pe baza variatelor teorii populare, dar și de comentatori pentru explorarea durerii și nostalgiei. Serialul a primit numeroase distincții, inclusiv 23 de nominalizări pentru Premiile Emmy, câștigând trei. Olsen a revenit în rolul său în *Doctor Strange în Multiversul Nebuniei*, care continuă povestea lui Maximoff din WandaVision, în timp ce un spin-off despre Agatha Harkness, personaj jucat de Kathryn Hahn, este în dezvoltare.

## Sinopsis

*Marvel Studios prezintă serialul ”WandaVision”, un amestec între televiziunea clasică și Universul Cinematografic Marvel, în care Wanda Maximoff (Elisabeth Olsen) și Vision (Paul Bettany), două ființe cu superputeri care trăiesc o viață idilică în suburbie, încep să suspecteze că lucrurile nu sunt așa cum par. Noul serial este regizat de Matt Shakman, iar scenaristul principal este Jac Schaeffer.*

## Premisă

*La trei săptămâni după evenimentele **Răzbunătorii: Sfârșitul Jocului** (2019),* *Wanda Maximoff și Vision trăiesc o viață suburbană idilică în orășelul Westview, New Jersey, încercând să-și înțeleagă adevăratele lor naturi. Pe măsură ce mediul lor înconjurător începe să să treacă prin diferite decenii și întâlnesc diferiți tropi ai televiziunii, cuplul începe să suspecteze că lucrurile nu stau așa cum par.*

## Distribuție

### Distribuție principală

* Elizabeth Olsen – Wanda Maximoff/Vrăjitoarea Stacojie
* Paul Bettany – Vision

### Distribuție secundară

* Kathryn Hahn – Agatha Harkness
* Debra Jo Rupp – Sharon Davis/„D-na Hart”
* Fred Melamed – Todd Davis/„Arthur Hart”
* Teyonah Parris – Monica Rambeau/„Geraldine”
* Randall Park – Jimmy Woo
* Kat Dennings – Darcy Lewis
* Asif Ali – Abilash Tandon/„Norm”
* David Lengel – Harold Proctor/„Phil Jones”
* Amos Glick – „Dennis, poștașul/livratorul”
* Ithamar Enriquez – Actor în reclame
* Victoria Blade – Actriță în reclame
* Emma Caulfield Ford – Sarah Proctor/„Dottie Jones”
* David Payton – John Collins/„Herb”
* Josh Stamberg – Tyler Hayward
* Alan Heckner – Agentul Monti
* Selena Anduze – Agentul Rodriguez
* Julian Hilliard – Billy Maximoff
* Jett Klyne – Tommy Maximoff

### Distribuție invitată

* Evan Peters – Ralph Bohner/„Pietro Maximoff”
* Jolene Purdy – Isabel Matsueda/„Beverly”
* Zac Henry – Franklin
* Randy Oglesby – Rezident Westview/„Stan Nielson”
* Wesley Kimmel – Băiatul din reclame
* Sydney Thomas – Fata din reclame
* Kate Forbes – Evanora Harkness
* Ilana Kohanci – Iryna Maximoff
* Daniyar – Olek Maximoff
* Gabriel Gurevich – Pietro Maximoff (tânăr)

## Referințe

1. ↑ Disney+ România
2. ↑ Here's Exactly When 'WandaVision' Takes Place in the MCU Timeline (Engleză)
3. ↑ Honey, I'm Chrome: Marvel prepares to take over TV with *WandaVision* (Engleză)